text: Op over kajkanten
  14 januar 2012 kl. 14.49
  DMI havde lørdag varslet forhøjet vandstand i både Store- og Lillebælt samt Østersøen.
  I Aabenraa nåede vandstanden lørdag formiddag op på 122 centimeter over det normale - og dermed op over kajkanten ved havnen, og det resulterede i oversvømmelse af dele af havneområdet. 
  Det blev dog ikke så slemt som for en uge siden, hvor vandet forårsagede store oversvømmelser, og der måtte lægges sandsække ud i et forsøg på at dæmme op for vandet.
  